ΝΟΜΟΣ ΗΡΑΚΛΕΙΟΥ Ημερ. 24-11-2023

ΔΗΜΟΣ ΗΡΑΚΛΕΙΟΥ

ΔΙΕΥΘΥΝΣΗ ΚΟΙΝΩΝΙΚΗΣ ΑΝΑΠΤΥΞΗΣ

ΜΕΛΕΤΗ

«ΠΑΡΟΧΗ ΥΠΗΡΕΣΙΩΝ ΓΙΑ ΤΗ ΦΥΛΑΞΗ ΚΑΙ ΑΣΦΑΛΕΙΑ ΤΟΥ ΞΕΝΩΝΑ ΦΙΛΟΞΕΝΙΑΣ ΓΥΝΑΙΚΩΝ ΣΤΟ ΔΗΜΟ ΗΡΑΚΛΕΙΟΥ ΚΡΗΤΗΣ» Προϋπολογισμού 27.621,00 € συμπ. Φ.Π.Α.(24%)

CPV: 79713000-5

(Υπηρεσίες Φύλαξης)

ΠΕΡΙΕΧΟΜΕΝΑ

1. Τεχνική περιγραφή

2. Ενδεικτικός προϋπολογισμός

3. Συγγραφή υποχρεώσεων

4. Έντυπα προσφοράς

ΝΟΜΟΣ ΗΡΑΚΛΕΙΟΥ ΔΗΜΟΣ ΗΡΑΚΛΕΙΟΥ ΔΙΕΥΘΥΝΣΗ ΚΟΙΝΩΝΙΚΗΣ ΑΝΑΠΤΥΞΗΣ Ταχ. Δ/νση: Πλατεία Καλεργών & Ανδρόγεω Πληρ.: Ε. Δερμιτζάκη Τηλ.: 2813 409112 E-mail: koinoniki-anaptixi@heraklion.gr	ΘΕΜΑ: «Παροχή υπηρεσιών για τη φύλαξη και ασφάλεια του Ξενώνα Φιλοξενίας Γυναικών» ΚΑ: 70-6278.002 Π/Υ: 27.621,00 € συμπ. Φ.Π.Α.(24%)

ΤΕΧΝΙΚΗ ΠΕΡΙΓΡΑΦΗ

Εισαγωγή

Ο Δήμος Ηρακλείου προτίθεται να προχωρήσει σε ανάδειξη αναδόχου σύμφωνα με τις ισχύουσες διατάξεις που θα αφορά σε υπηρεσίες 24ωρης φύλαξης και ασφάλειας του Ξενώνα Φιλοξενίας Γυναικών του Δήμου Ηρακλείου που εδρεύει σε διεύθυνση απόρρητη για το κοινό.

Προβλέπεται η ανάθεση της παροχής υπηρεσιών φύλαξης του κτιρίου με φυσική παρουσία στο χώρο για τις μέρες που αυτή είναι αναγκαία, ήτοι όταν φιλοξενούνται προσωρινά γυναίκες και παιδιά στον Ξενώνα Φιλοξενίας Γυναικών, με ωριαία αποζημίωση.

Αντικείμενο της παρεχόμενης υπηρεσίας:

Αντικείμενο της σύμβασης είναι η φύλαξη και ασφάλεια του παραπάνω αναφερόμενου χώρου (εσωτερικά και εξωτερικά/ περιμετρικά) όπως αυτός ειδικά περιγράφεται παρακάτω:

Η παροχή υπηρεσιών φύλαξης των κτιρίων γίνεται με φυσική παρουσία στις εγκαταστάσεις τους για τις μέρες που αυτή είναι αναγκαία, ήτοι όταν φιλοξενούνται προσωρινά γυναίκες και παιδιά στον Ξενώνα Φιλοξενίας Γυναικών, με ωριαία αποζημίωση.

Η έναρξη της σύμβασης μπορεί να γίνει από την υπογραφή της Σύμβασης και σε κάθε περίπτωση κατά την υπόδειξη της Αναθέτουσας Αρχής.

Η ισχύς της σύμβασης ορίζεται ως ακολούθως: α) Μέχρι την εξάντληση των 2.970 ωρών και όχι πέραν της 31/12/2024 από την ημερομηνία υπογραφής της σύμβασης σύμφωνα ή β) Μέχρι της καταληκτικής ημερομηνίας που ορίζεται από την Αναθέτουσα Αρχή (εφ’ όσον υπάρχει πλεόνασμα ωρών) με κάλυψη της δαπάνης με ίδιους πόρους του Δήμου Ηρακλείου.

Οι υπηρεσίες, γενικά, θα παρέχονται σύμφωνα με τα οριζόμενα στη σχετική μελέτη.

Ο ενδεικτικός προϋπολογισμός της παρούσης ανέρχεται για την παροχή υπηρεσιών φύλαξης και ασφάλειας του «Ξενώνας Φιλοξενίας Γυναικών στο Δ. Ηρακλείου» στο ποσό των 27.621,00 € πλέον Φ.Π.Α 24% 5.346,00 €, ήτοι συνολικά 27.621,00 €, και θα βαρύνει τον

οικείο 70-6278.002 με τίτλο δαπάνης: «Παροχή υπηρεσιών φύλαξης του Ξενώνα Φιλοξενίας Γυναικών του Δήμου Ηρακλείου».

Τόπος και Χρόνος εκτέλεσης της υπηρεσίας

Ο χώρος που θα πρέπει να παρέχει ο ανάδοχος την προβλεπόμενη εργασία προκειμένου να λειτουργούν με ασφάλεια ο Ξενώνας Φιλοξενίας Γυναικών βρίσκεται σε διεύθυνση απόρρητη για το κοινό αποτελούμενος από ισόγειους εσωτερικούς (χώροι ύπνου, ξεκούρασης, μπάνια και WC) και εξωτερικούς χώρους (αύλειος χώρος). Ο χώρος είναι περιφραγμένος.

Η παροχή υπηρεσιών φύλαξης του κτιρίου γίνεται με φυσική παρουσία στις εγκαταστάσεις του για τις μέρες που αυτή είναι αναγκαία, ήτοι όταν φιλοξενούνται προσωρινά γυναίκες και παιδιά στον Ξενώνα Φιλοξενίας Γυναικών, με ωριαία αποζημίωση.

O συμβατικός χρόνος θεωρείται ο πραγματικός χρόνος της φύλαξης των χώρων, σύμφωνα με τα πραγματικά περιστατικά. Δηλαδή αρχίζει με το πρώτο περιστατικό και λήγει με τη συμπλήρωση των 2.970 ωρών πιστοποιημένης πραγματικής φύλαξης για τον Ξενώνα Φιλοξενίας Γυναικών. Δηλαδή όταν ο Ξενώνας Φιλοξενίας Γυναικών δεν θα έχει φιλοξενούμενες, τότε δεν θα φυλάσσεται και κατά συνέπεια δε θα υπάρχει απαίτηση πληρωμής. Η Αναθέτουσα Αρχή δεν υποχρεούται στην εξάντληση του συνόλου των ωρών των συμβάσεων που θα υπογράψει. Οι υπηρεσίες, γενικά, θα παρέχονται όταν υπάρχει ανάγκη και μετά από σχετική υπόδειξη της υπηρεσίας, σύμφωνα με τα οριζόμενα στη σχετική μελέτη.

Δικαιολογητικά Τεχνικής Ικανότητας

Όσον αφορά στην τεχνική και επαγγελματική ικανότητα και σε πρότυπα διασφάλισης ποιότητας, για την παρούσα διαδικασία σύναψης σύμβασης, οι οικονομικοί φορείς απαιτείται:

α) Να διαθέτουν Ειδική Άδεια Λειτουργίας σε ισχύ, καθ’ όλη τη διάρκεια της σύμβασης, η οποία εκδίδεται από τον Προϊστάμενο του Επιτελείου του Αρχηγείου Ελληνικής Αστυνομίας, σύμφωνα με τις διατάξεις του Ν. 3707/2008 (ΦΕΚ 209/τ.Α'/8-10-2008).

β) Να συμμορφώνονται με το διεθνές πρότυπο ISO 9001 ή ισοδύναμο πιστοποιητικό διασφάλισης ποιότητας, για τις υπηρεσίες που καλούνται να προσφέρουν.

Πίνακας Συμμόρφωσης

Ο υποψήφιος Ανάδοχος υποχρεούται επί ποινή αποκλεισμού, να συμπληρώσει τον Πίνακα Συμμόρφωσης που παρατίθενται στη συνέχεια, λαμβάνοντας υπόψη τις ακόλουθες διευκρινίσεις:

Στη Στήλη «ΠΡΟΔΙΑΓΡΑΦΗ» περιγράφονται αναλυτικά οι αντίστοιχοι τεχνικοί όροι, υποχρεώσεις ή επεξηγήσεις για τα οποία θα πρέπει να δοθούν αντίστοιχες απαντήσεις.

Αν στη στήλη «ΑΠΑΙΤΗΣΗ» έχει συμπληρωθεί η λέξη «ΝΑΙ» τότε η αντίστοιχη προδιαγραφή είναι υποχρεωτική για τον υποψήφιο Ανάδοχο, θεωρούμενη ως απαράβατος όρος σύμφωνα με την παρούσα Διακήρυξη. Προσφορές που δεν καλύπτουν πλήρως απαράβατους όρους, απορρίπτονται ως απαράδεκτες.

Τονίζεται ότι είναι υποχρεωτική η απάντηση σε όλα τα σημεία του ΠΙΝΑΚΑ ΣΥΜΜΟΡΦΩΣΗΣ και η παροχή όλων των πληροφοριών που ζητούνται, για κάθε δομή ξεχωριστά.

Σε περίπτωση που δεν έχει συμπληρωθεί η στήλη «ΑΠΑΝΤΗΣΗ», για έστω και ένα από τους όρους στον πίνακα συμμόρφωσης, τότε θεωρείται ότι δεν υπάρχει απάντηση στο σχετικό όρο.

ΠΙΝΑΚΑΣ ΣΥΜΜΟΡΦΩΣΗΣ – ΠΡΟΔΙΑΓΡΑΦΕΣ – ΕΙΔΙΚΟΙ ΟΡΟΙ

Ξενώνας Φιλοξενίας Γυναικών

α/α	ΠΡΟΔΙΑΓΡΑΦΕΣ	ΑΠΑΙΤΗΣΗ	ΑΠΑΝΤΗΣΗ	ΠΑΡΑΠΟΜΠΗ (σελίδα, αρχείο, κ.λ.π.)
1	Η φύλαξη του Ξενώνα Φιλοξενίας Γυναικών θα γίνεται σε 24ωρη βάση καθημερινά και τις αργίες και τα Σαββατοκύριακα καθ' υπόδειξη του εντολέα	ΝΑΙ
2	Καθ’ όλη τη διάρκεια της σύμβασης ο ανάδοχος υποχρεούται να καταθέτει ΕΒΔΟΜΑΔΙΑΙΟ ΠΡΟΓΡΑΜΜΑ ΒΑΡΔΙΩΝ, με τα στοιχεία των εργαζομένων σε κάθε βάρδια (ονοματεπώνυμο)	ΝΑΙ
3	Θα τηρείται παρουσιολόγιο όπου θα καταγράφονται η έναρξη ανάληψης και λήξης της υπηρεσίας κάθε φύλακα	ΝΑΙ
4	Θα τηρείται βιβλίο συμβάντων, τα τυχόν συμβάντα, καθώς και διαπιστώσεις φύλαξης ή περιπολίας που παρατηρούνται σε κάθε θέση φύλαξης.	ΝΑΙ
5	Το προσωπικό του αναδόχου που θα διατίθεται θα πρέπει να έχει την εκτός από την κατά νόμο άδεια εργασίας, ήθος, ευπρεπή εμφάνιση και σωστό τρόπο συμπεριφοράς. Είναι επιθυμητή η γνώση θεμάτων που έχουν σχέση με πυρασφάλεια, πυρόσβεση, αντιμετώπιση κινδύνων από ηλεκτρικό ρεύμα ή διαρροή νερού, παροχή πρώτων βοηθειών, ηλεκτρονικών υπολογιστών κλπ. Μετά την υπογραφή της Σύμβασης ο ανάδοχος οφείλει να παραδώσει επικυρωμένα αντίγραφα των αδειών εργασίας του προσωπικού που θα απασχοληθεί στη φύλαξη του κτιρίου	ΝΑΙ
6	Το προσωπικό που θα απασχολείται θα γνωστοποιείται από τον ανάδοχο με την ανάληψη καθηκόντων, πρέπει δε να τυγχάνει και της έγκρισης του εργοδότη. Το προσωπικό αυτό θα εναλλάσσεται μεταξύ των προσώπων που θα έχουν εξαρχής τύχει της έγκρισης του εργοδότη και έχουν την απαραίτητη εκπαίδευση	ΝΑΙ
7	Αντικατάσταση του προσωπικού που διατίθεται επιτρέπεται μόνο κατόπιν έγκαιρης ειδοποίησης και επαρκούς αιτιολόγησης από την εταιρεία. Ο Δήμος διατηρεί το δικαίωμα να ζητήσει την αντικατάσταση προσωπικού	ΝΑΙ
8	Σε περίπτωση ασθένειας ή άλλης εκτός προγράμματος ανάγκης αντικατάστασης, η αντικατάσταση θα γίνεται μόνο από άτομο που ήδη είναι εκπαιδευμένο για τη συγκεκριμένη φύλαξη	ΝΑΙ
9	Οι εργασίες – υπηρεσίες φύλαξης θα γίνονται από ειδικευμένο προσωπικό, υπό την επίβλεψη, ευθύνη και παρακολούθηση του Αναδόχου. Το προσωπικό που θα χρησιμοποιείται από τον ανάδοχο θα πρέπει να βρίσκεται σε καλή φυσική κατάσταση και να έχει την κατάλληλη γνώση για την φύλαξη (εμπειρία στην ίδια ή άλλες Εταιρείες φύλαξης, παρακολούθηση εκπαιδευτικών σεμιναρίων, κ.λ.π.). Ο Ανάδοχος οφείλει να παρέχει στοιχεία που θα αποδεικνύεται η καταλληλότητα κάθε φύλακα.	ΝΑΙ
10	Ο ανάδοχος υποχρεούται να τηρεί τους κείμενους νόμους και διατάξεις και τα δυνάμει αυτών διατάγματα καθώς και τις συναφείς γενικά αστυνομικές κι άλλες διοικητικές διατάξεις σχετικές με το έργο που αναλαμβάνει, ευθύνεται δε προσωπικά για κάθε παράβαση τους	ΝΑΙ
11	Ο ανάδοχος υποχρεούται να τηρεί τους ισχύοντες νόμους, διατάγματα, υπουργικές αποφάσεις ή αστυνομικές διατάξεις, περί υγείας και ασφάλειας εργαζομένων για όλο το απασχολούμενο προσωπικό στην ανατιθέμενη υπηρεσία	ΝΑΙ
12	Ο ανάδοχος υποχρεούται να τηρεί και να εφαρμόζει τις διατάξεις της εργατικής και ασφαλιστικής νομοθεσίας και της νομοθεσίας περί υγείας και ασφάλειας των εργαζομένων και πρόληψης του επαγγελματικού κινδύνου. Οφείλει δε να έχει εκπαιδεύσει το προσωπικό που θα διαθέσει σε θέματα υγείας και ασφάλειας	ΝΑΙ
13	Ο ανάδοχος υποχρεούται να τηρεί και να εφαρμόζει την ισχύουσα εργατική νομοθεσία, σε ότι αφορά τις αμοιβές, τακτικές και έκτακτες, του εν λόγω προσωπικού, την κοινωνική του ασφάλιση και τις άλλες ανάλογης φύσης παροχές και ουδέποτε δύναται να αρνηθεί την καταβολή των εν λόγω παροχών στο απασχολούμενο προσωπικό με την πρόφαση ότι ο Δήμος δεν του κατέβαλε την κανονισμένη αποζημίωση	ΝΑΙ
14	Ο ανάδοχος αναλαμβάνει κάθε ευθύνη και καθίσταται μόνος και αποκλειστικά υπεύθυνος για οποιεσδήποτε φθορές ή ζημιές που προξένησε ο ίδιος ή το προσωπικό του κατά την εκτέλεση του έργου, καθώς επίσης σε πρόσωπα ή πράγματα του κέντρου ή και όμορων ιδιοκτησιών από οποιαδήποτε ανεξαρτήτως αιτία	ΝΑΙ
15	Ο Ανάδοχος είναι αποκλειστικός και μόνος υπεύθυνος ποινικά και αστικά για κάθε ατύχημα που μπορεί να συμβεί στο προσωπικό του	ΝΑΙ
16	Οι εργασίες φύλαξης θα γίνονται βάσει των υποχρεώσεων του Αναδόχου και του προσωπικού ασφαλείας όπως ορίζονται στη μελέτη διαθέτοντας τον απαιτούμενο αριθμό εργαζομένων, με ορθή τήρηση του ωραρίου εργασίας	ΝΑΙ
17	Το προσωπικό του αναδόχου οφείλει να ελέγχει τα εισερχόμενα και εξερχόμενα άτομα	ΝΑΙ
18	Το προσωπικό του αναδόχου οφείλει να καταγράφει στο βιβλίο επισκεπτών τα στοιχεία του επισκέπτη, την ημερομηνία και ώρα επίσκεψης καθώς και την Υπηρεσία επίσκεψης αυτών	ΝΑΙ
19	Το προσωπικό του αναδόχου οφείλει να παραλαμβάνει και να παραδίδει στο προσωπικό την εισερχόμενη αλληλογραφία με τα υπάρχοντα τεχνικά μέσα	ΝΑΙ
20	Το προσωπικό του αναδόχου οφείλει να ελέγχει, κατά την ανάληψη, την καλή λειτουργία των πάσης φύσεως τηλεπικοινωνιακών μέσων και συστημάτων ασφάλειας. Σε περίπτωση διαπίστωσης οποιασδήποτε βλάβης, να ενεργεί σχετική καταγραφή στο βιβλίο συμβάντων	ΝΑΙ
21	Το προσωπικό του αναδόχου οφείλει να διενεργεί περιπολίες εσωτερικά ή εξωτερικά και να ελέγχει τον φωτισμό, τις θύρες και λοιπά ευπαθή σημεία	ΝΑΙ
22	Το προσωπικό του αναδόχου οφείλει να ελέγχει αν λειτουργεί ο περιμετρικός φωτισμός. Να παρακολουθεί τη λειτουργία του για την πρόληψη σχετικών κινδύνων	ΝΑΙ
23	Το προσωπικό του αναδόχου οφείλει να ελέγχει τους κοινόχρηστους χώρους	ΝΑΙ
24	Κατά τη λήξη του ωραρίου εργασίας, το προσωπικό του αναδόχου οφείλει να ελέγχει τους χώρους για τυχόν παραμονή ατόμων που δεν επιτρέπεται	ΝΑΙ
25	Το προσωπικό του αναδόχου οφείλει να επιθεωρεί τους χώρους και τις εγκαταστάσεις των κτιρίων, ενεργώντας προληπτικά και κατασταλτικά προς αποφυγή κάθε είδους ζημιάς από πιθανή βλάβη (πυρκαγιάς, διαρροής νερού κ.λ.π.)	ΝΑΙ
26	Το προσωπικό του αναδόχου οφείλει να εντοπίζει και παρακολουθεί καταστάσεις που δεν είναι συνήθεις και να επεμβαίνει την κατάλληλη στιγμή για να τις αντιμετωπίσει	ΝΑΙ
27	Το προσωπικό του αναδόχου οφείλει να ελέγχει εσωτερικά αλλά και εξωτερικά- περιμετρικά με περιπολίες το χώρο του Κέντρου	ΝΑΙ
28	Το προσωπικό του αναδόχου οφείλει να είναι καταρτισμένο και έμπειρο σε θέματα στατικής φύλαξης και ασφάλειας	ΝΑΙ
29	Το προσωπικό του αναδόχου οφείλει να σέβεται το χώρο, το επιστημονικό και μη προσωπικό καθώς και τους ωφελούμενους του κέντρου	ΝΑΙ
30	Το προσωπικό του αναδόχου οφείλει να συνεργάζεται με το προσωπικό του Κέντρου για την καλύτερη λειτουργία του υπέρ των ωφελουμένων	ΝΑΙ
31	Το προσωπικό του αναδόχου οφείλει να τηρεί τις υποχρεώσεις εμπιστευτικότητας - εχεμύθειας για οποιαδήποτε πληροφορία σχετίζεται με τους ωφελούμενους και την ταχυδρομική διεύθυνση της Δομής. Το προσωπικό της εταιρείας απαγορεύεται να δίνει πληροφορίες για τη διάταξη του χώρου εργασίας του και να συζητά οποιοδήποτε επαγγελματικό θέμα με αναρμόδια άτομα της υπηρεσίας	ΝΑΙ
32	Το προσωπικό ασφαλείας να μη δέχεται επισκέψεις φίλων, γνωστών, φιλοδωρήματα από τρίτους, να μη γίνεται κατάχρηση τηλεφώνου, να μην κάνει χρήση οινοπνευματωδών ποτών ή οποιασδήποτε άλλης ουσίας που μπορεί να επηρεάσει τις σωματικές ή πνευματικές λειτουργίες του ανθρώπου πριν ή κατά τη διάρκεια της υπηρεσίας και να μην εγκαταλείπει το χώρο επιτήρησης, πλην ανώτερης βίας αφού έχει ενημερώσει για την αντικατάστασή του	ΝΑΙ
33	Οι φύλακες θα προσέρχονται για ανάληψη υπηρεσίας στην ώρα τους και δεν θα εγκαταλείπουν την θέση τους αν δεν αναλάβουν υπηρεσία οι αντικαταστάτες τους.	ΝΑΙ

Για τη σύνταξη: Ελένη Δερμιτζάκη	Ο Προϊστάμενος της Διεύθυνσης Κοινωνικής Ανάπτυξης Φανούρης Οικονομάκης

ΝΟΜΟΣ ΗΡΑΚΛΕΙΟΥ ΔΗΜΟΣ ΗΡΑΚΛΕΙΟΥ ΔΙΕΥΘΥΝΣΗ ΚΟΙΝΩΝΙΚΗΣ ΑΝΑΠΤΥΞΗΣ Ταχ. Δ/νση: Πλατεία Καλεργών & Ανδρόγεω Πληρ.: Ε. Δερμιτζάκη Τηλ.: 2813 409112 E-mail: koinoniki-anaptixi@heraklion.gr	ΘΕΜΑ: «Παροχή υπηρεσιών για τη φύλαξη και ασφάλεια του Ξενώνα Φιλοξενίας Γυναικών» ΚΑ: 70-6278.002 Π/Υ: 27.621,00 € συμπ. Φ.Π.Α.(24%)

ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ

Ο ενδεικτικός προϋπολογισμός αφορά στην ανάθεση παροχής των κάτωθι υπηρεσιών:

σε υπηρεσίες 24ωρης φύλαξης και ασφάλειας του Ξενώνα Φιλοξενίας Γυναικών του Δήμου Ηρακλείου που εδρεύει σε διεύθυνση απόρρητη για το κοινό.

Αναλυτικά ο προϋπολογισμός έχει ως εξής:

Α/Α	ΠΕΡΙΓΡΑΦΗ ΥΠΗΡΕΣΙΑΣ CPV: 79713000-5	ΑΡΙΘΜΟΣ ΩΡΩΝ	ΚΟΣΤΟΣ ΑΝΑ ΩΡΑ ΣΕ ΕΥΡΩ ΧΩΡΙΣ Φ.Π.Α.	ΕΝΔΕΙΚΤΙΚΟ ΠΟΣΟ ΣΕ €	ΦΠΑ 24%	ΣΥΝΟΛΙΚΗ ΔΑΠΑΝΗ ΣΕ €
1	Υπηρεσίες φύλαξης και ασφάλειας του Ξενώνα Φιλοξενίας Γυναικών του Δ. Ηρακλείου	2.970	7,50	22.275,00	5.346,00	27.621,00
ΣΥΝΟΛΑ	2.970	7,50	22.275,00	5.346,00	27.621,00

Το διάστημα παροχής της υπηρεσίας φύλαξης και ασφάλειας μπορεί να είναι από την υπογραφή της σύμβασης και όχι πριν την 01η/01/2024 και σε κάθε περίπτωση με υπόδειξη της αναθέτουσας αρχής και μέχρι την κάλυψη των αναφερόμενων ωρών. Πιο συγκεκριμένα:

Ο μέγιστος χρόνος ισχύος της σύμβασης ορίζεται ως ακολούθως:

Για τον Ξενώνα Φιλοξενίας Γυναικών μέχρι την εξάντληση των 2.970 ωρών και όχι πέραν της 31/12/2024 από την υπογραφή της σύμβασης. Η έναρξη της παροχής των υπηρεσιών φύλαξης ορίζεται η 01η/01/2024.

Οι υπηρεσίες, γενικά, θα παρέχονται σύμφωνα με τα οριζόμενα στη σχετική μελέτη.

Η φύλαξη θα παρέχεται, όταν υπάρχουν ωφελούμενοι που διαμένουν στη δομή, δηλαδή όταν φιλοξενούνται γυναίκες και παιδιά στον Ξενώνα Φιλοξενίας Γυναικών.

Το διάστημα παροχής της υπηρεσίας φύλαξης και ασφάλειας μπορεί να παραταθεί εφόσον αφενός παραταθεί σύμφωνα με τους όρους του Ν. 4412/2016.

Σημειώνεται ότι το κόστος δαπάνης και η διάθεση της πίστωσης θα βαρύνει τον οικείο Κ.Α. 70-6278.002 εξόδων τίτλο δαπάνης: «Παροχή υπηρεσιών φύλαξης για τον Ξενώνα Φιλοξενίας Γυναικών του Δήμου Ηρακλείου».

Το κριτήριο ανάθεσης είναι η πλέον συμφέρουσα από οικονομική άποψη προσφορά βάσει της τιμής.

Για τη σύνταξη: Δερμιτζάκη Ελένη	Ο Προϊστάμενος της Διεύθυνσης Κοινωνικής Ανάπτυξης Οικονομάκης Φανούρης

ΝΟΜΟΣ ΗΡΑΚΛΕΙΟΥ ΔΗΜΟΣ ΗΡΑΚΛΕΙΟΥ ΔΙΕΥΘΥΝΣΗ ΚΟΙΝΩΝΙΚΗΣ ΑΝΑΠΤΥΞΗΣ Ταχ. Δ/νση: Πλατεία Καλεργών & Ανδρόγεω Πληρ.: Ε. Δερμιτζάκη Τηλ.: 2813 409112 E-mail: koinoniki-anaptixi@heraklion.gr	ΘΕΜΑ: «Παροχή υπηρεσιών για τη φύλαξη και ασφάλεια του Ξενώνα Φιλοξενίας Γυναικών» ΚΑ: 70-6278.002 Π/Υ: 27.621,00 € συμπ. Φ.Π.Α.(24%)

Σ Υ Γ Γ Ρ Α Φ Η Υ Π Ο Χ Ρ Ε Ω Σ Ε Ω Ν

Άρθρο 1ο : Αντικείμενο της υπηρεσίας

Η παρούσα Συγγραφή Υποχρεώσεων αφορά στην παροχή υπηρεσιών ως εξής:

σε υπηρεσίες 24ωρης φύλαξης και ασφάλειας του Ξενώνα Φιλοξενίας Γυναικών του Δήμου Ηρακλείου που εδρεύει σε διεύθυνση απόρρητη για το κοινό.

Η παροχή υπηρεσιών φύλαξης θα γίνεται όταν αυτό κρίνεται αναγκαίο, για το χρονικό διάστημα, από την υπογραφή της Σύμβασης (και όχι πριν την 01η/01/2024) και σε κάθε περίπτωση κατά την υπόδειξη της Αναθέτουσας Αρχής μέχρι και τη συμπλήρωση 2.970 ωρών για τον Ξενώνα Φιλοξενίας Γυναικών στο Δ. Ηρακλείου.

Πιο συγκεκριμένα, το διάστημα παροχής της υπηρεσίας φύλαξης και ασφάλειας μπορεί να είναι από την υπογραφή της σύμβασης (και όχι πριν την 01η/01/2024) και σε κάθε περίπτωση με υπόδειξη της αναθέτουσας αρχής και μέχρι την κάλυψη των αναφερόμενων ωρών με φυσική παρουσία στο κτίριο. Αναλυτικότερα:

Για τον Ξενώνας Φιλοξενίας Γυναικών μέχρι την εξάντληση των 2.970 ωρών και όχι πέραν της 31/12/2024 από την υπογραφή της σύμβασης.

Η φύλαξη θα παρέχεται από επιχείρηση που θα έχει τη νόμιμη άδεια λειτουργίας και εργασίας που προβλέπεται από το Ν.2518/1997, όπως τροποποιήθηκε και ισχύει με το Ν.3707/2008, διαθέτοντας το απαραίτητο προσωπικό, με φυσική παρουσία στο χώρο, για τις μέρες που αυτή είναι αναγκαία, ήτοι όταν υπάρχουν ωφελούμενοι/ες που θα φιλοξενούνται προσωρινά στη Δομή.

Άρθρο 2ο : Ισχύουσες Διατάξεις – Αποφάσεις

Η εκτέλεση της υπηρεσίας διέπεται από:

Α) Τις διατάξεις:

Του Ν.4555/2018 (ΦΕΚ133/Α΄/19.07.2018) «Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής - Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - Ρυθμίσεις για τον εκσυγχρονισμό του πλαισίου οργάνωσης και λειτουργίας των ΦΟΔΣΑ - Ρυθμίσεις για την αποτελεσματικότερη, ταχύτερη και ενιαία άσκηση των αρμοδιοτήτων σχετικά με την απονομή ιθαγένειας και την πολιτογράφηση - Λοιπές διατάξεις αρμοδιότητας Υπουργείου Εσωτερικών και άλλες διατάξεις», όπως ισχύει.

Τις διατάξεις του Ν.4412/2016 (ΦΕΚ147/Α΄/08.08.2016) «Δημόσιες Συμβάσεις Έργων, Προμηθειών και Υπηρεσιών (προσαρμογή στις οδηγίες 2014/24/ΕΕ και 2014/25/ΕΕ), όπως ισχύει.

Τις διατάξεις του άρθρου 72 του Ν.3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (ΦΕΚ 87/Α΄/2010).

Την παρ. 4 του άρθρου 209 του Ν. 3463/2006, όπως αναδιατυπώθηκε με την παρ. 3 του άρθρου 22 του Ν. 3536/2007.

Τις διατάξεις της παρ. 9 του άρθρου 209 του Ν. 3463/2006, όπως προστέθηκε με την παρ. 13 του άρθρου 20 του Ν. 3731/2008 και διατηρήθηκε σε ισχύ με την περίπτωση 38 της παρ. 1 του άρθρου 377 του Ν. 4412/2016.

Το άρθρο 68 του Ν. 3863/2010 «Νέο Ασφαλιστικό Σύστημα και συναφείς διατάξεις, ρυθμίσεις στις εργασιακές σχέσεις» (ΦΕΚ 115, Α’) όπως τροποποιήθηκε και ισχύει με το άρθρο 22 του Ν.4144/2013 «Αντιμετώπιση της παραβατικότητας στην Κοινωνική Ασφάλιση και στην αγορά εργασίας και λοιπές διατάξεις αρμοδιότητας του Υπουργείου Εργασίας, Κοινωνικής Ασφάλισης και Πρόνοιας» (ΦΕΚ 88, Α’).

Το Ν.2518/1997 (ΦΕΚ 164/Α/1997) «Προϋποθέσεις λειτουργίας ιδιωτικών επιχειρήσεων παροχής υπηρεσιών ασφαλείας. Προσόντα και υποχρεώσεις του προσωπικού αυτών και άλλες διατάξεις» όπως τροποποιήθηκε με το Ν.3707/2008 (ΦΕΚ 209/Α/2008), όπως ισχύει.

Το Ν.4605/2019 (ΦΕΚ52/Α΄/1.4.2019) «Εναρμόνιση της ελληνικής νομοθεσίας με την Οδηγία (ΕΕ) 2016/943 του Ευρωπαϊκού Κοινοβουλίου και του Συμβουλίου της 8ης Ιουνίου 2016 σχετικά με την προστασία της τεχνογνωσίας και των επιχειρηματικών πληροφοριών που δεν έχουν αποκαλυφθεί (εμπορικό απόρρητο) από την παράνομη απόκτηση, χρήση και αποκάλυψή τους (EEL 157 της 15-6-2016) – Μέτρα για την επιτάχυνση του έργου του Υπουργείου Οικονομίας και Ανάπτυξης και άλλες διατάξεις» - (Mέρος Δ - Λοιπές Διατάξεις), όπως ισχύει.

Β) Τις αποφάσεις:

Την με αρ. Πρωτ. 86763/2019 Απόφαση Δημάρχου περί εκχωρήσεως εξουσιοδότησης υποβολής υπογραφής του τεκμηριωμένου Αιτήματος διατάκτη.

Την υπ’ αριθμ. 86247/05.09.2019 απόφαση Δημάρχου περί ορισμού Αντιδημάρχου ως Διατάκτη.

Την με αριθμ. πρωτ. 16439/25-2-2022 (ΟΡΘH ΕΠΑΝAΛΗΨΗ) απόφαση Δημάρχου περί ορισμού Αντιδημάρχων του Δήμου Ηρακλείου

Την με αρ.πρωτ. 1721/26-04-2016 Απόφαση της Περιφέρειας Κρήτης για την ένταξη της πράξης «Ανάπτυξη δομών και υπηρεσιών της Τοπικής Αυτοδιοίκησης προς όφελος των γυναικών και για την καταπολέμηση της βίας - Λειτουργία Ξενώνα Φιλοξενίας στο Δήμο Ηρακλείου» του Επιχειρησιακού Προγράμματος «Κρήτη 2014-2020», με κωδικό ΟΠΣ 5000767, ΣΑ πράξης 2016ΕΠ00210009 καθώς και το Σύμφωνο Αποδοχής Όρων της εγκεκριμένης πράξης.

Τη με αρ. πρωτ. 5119/ 13-12-2018 απόφαση της Περιφέρειας Κρήτης για παράταση λειτουργίας του Ξενώνα Φιλοξενίας Γυναικών στο Δήμο Ηρακλείου έως και τις 17/12/2020.

Τη με αρ. πρωτ. 5908/08-12-2020 απόφαση της Περιφέρειας Κρήτης για την παράταση λειτουργίας της πράξης «Λειτουργία δομών και υπηρεσιών της Τοπικής Αυτοδιοίκησης προς όφελος των γυναικών και για την καταπολέμηση της βίας- Λειτουργία Ξενώνα Φιλοξενίας στο Δήμο Ηρακλείου» του Επιχειρησιακού Προγράμματος «Κρήτη 2014-2020», με κωδικό ΟΠΣ 5000767, ΣΑΕ πράξης 2016ΕΠ00210009 καθώς και το Σύμφωνο Αποδοχής Όρων της εγκεκριμένης πράξης έως τις 30/09/2023

Με τη με αρ. πρωτ. 4712/22-09-2023 (Κωδ. Πρόσκλησης ΕΚΤ+_9, Α/Α Πρόσκλησης ΟΠΣ 4130), Πρόσκληση της Ειδικής Υπηρεσίας Διαχείρισης Προγράμματος «ΚΡΗΤΗ», καλείται μεταξύ άλλων και ο Δ. Ηρακλείου, για την υποβολή προτάσεων στο Πρόγραμμα «ΚΡΗΤΗ» - ΕΚΤ+ , με τίτλο «Δράση 4.11.5- Δομές καταπολέμησης της βίας κατά των γυναικών (συνεχιζόμενες δομές)», με σκοπό τη συνέχιση χρηματοδότησης της πράξης «Ξενώνας Φιλοξενίας Γυναικών στο Δ. Ηρακλείου» και κατά την προγραμματική περίοδο 2021-2027.

Τη με αρ. 455/2023 απόφαση Ο.Ε. για την έγκριση υποβολής πρότασης για τη συνέχεια χρηματοδότησης της Πράξης «Λειτουργία Δομών και Υπηρεσιών της Τοπικής Αυτοδιοίκησης προς όφελος των γυναικών και για την καταπολέμηση της βίας- Λειτουργία Ξενώνων Φιλοξενίας» στο πλαίσιο του Προγράμματος Κρήτη 2021-2027 - ΕΚΤ+ - «Δράση 4.11.5-Δομές καταπολέμησης της βίας κατά των γυναικών (συνεχιζόμενες δομές)», από τη Δ/νση Κοινωνικής Ανάπτυξης

Γ) Λοιπά:

Τη με αρ. 631/2023 απόφαση της οικονομικής επιτροπής στην εγγραφή νέου ΚΑ εξόδων 70-6278-002 με τίτλο «Παροχή υπηρεσιών για τη φύλαξη του Ξενώνα Φιλοξενίας Γυναικών του Δ. Ηρακλείου», με ποσό 14.000 ευρώ για το 2023, προκειμένου να καλυφθεί η δαπάνη αυτή από πόρους του Δ. Ηρακλείου.

Τις ανάγκες για φύλαξη και ασφάλεια του Ξενώνα Φιλοξενίας Γυναικών Δ. Ηρακλείου.

Άρθρο 3ο : Συμβατικά στοιχεία

Τα συμβατικά στοιχεία της παρούσης, τα οποία αποτελούν αναπόσπαστο κομμάτι της μελέτης, είναι τα ακόλουθα:

Τεχνική περιγραφή

Ενδεικτικός προϋπολογισμός

Συγγραφή υποχρεώσεων

Τιμολόγιο προσφοράς

Άρθρο 4ο : Τρόπος εκτέλεσης της υπηρεσίας

Η εκτέλεση της υπηρεσίας θα πραγματοποιηθεί με απευθείας ανάθεση, σύμφωνα με τις διατάξεις του Ν. 4412/2016 όπως ισχύει και με κριτήριο κατακύρωσης την πλέον συμφέρουσα από οικονομική άποψη προσφορά βάσει της τιμής.

Άρθρο 5ο: Τόπος και Χρόνος εκτέλεσης της εργασίας

Ο χώρος που θα πρέπει να παρέχει ο ανάδοχος την προβλεπόμενη εργασία για τον Ξενώνα Φιλοξενίας Γυναικών είναι σε διεύθυνση απόρρητη για το κοινό.

Προβλέπεται η ανάθεση της παροχής υπηρεσιών φύλαξης του κτιρίου με φυσική παρουσία στο χώρο για τις μέρες που αυτή είναι αναγκαία, δηλαδή όταν φιλοξενούνται γυναίκες με τα παιδιά τους στον Ξενώνα Φιλοξενίας Γυναικών, με ωριαία αποζημίωση, σε 24ωρη βάση. Η έναρξη της φύλαξης μπορεί να γίνει από την υπογραφή της σύμβασης (και όχι πριν την 01η/ 01/ 2024) και σε κάθε περίπτωση κατά την υπόδειξη της Αναθέτουσας Αρχής. Ο μέγιστος χρόνος ισχύος της σύμβασης ορίζεται μέχρι την εξάντληση των 2.970 ωρών και όχι πέραν της 31/12/2024.

O συμβατικός χρόνος θεωρείται ο πραγματικός χρόνος της φύλαξης του χώρου, σύμφωνα με τα πραγματικά περιστατικά. Δηλαδή αρχίζει με το πρώτο περιστατικό και λήγει με τη συμπλήρωση των 2.970 ωρών πιστοποιημένης πραγματικής φύλαξης, δηλαδή όταν ο Ξενώνας Φιλοξενίας Γυναικών δεν θα έχει φιλοξενούμενες, τότε δεν φυλάσσεται. Η φύλαξη θα παρέχεται, όταν υπάρχουν ωφελούμενοι που διαμένουν στη δομή.

Η Αναθέτουσα Αρχή, δεν υποχρεούται στην εξάντληση του συνόλου των ωρών της παρούσας.

Οι υπηρεσίες, γενικά, θα παρέχονται σύμφωνα με τα οριζόμενα στη σχετική μελέτη.

Για τον Ξενώνα Φιλοξενίας Γυναικών:

Να φυλάσσει το χώρο σε 24ωρη βάση.

Καθ’ όλη τη διάρκεια της σύμβασης ο ανάδοχος υποχρεούται να καταθέτει ΕΒΔΟΜΑΔΙΑΙΟ ΠΡΟΓΡΑΜΜΑ ΒΑΡΔΙΩΝ, με τα στοιχεία των εργαζομένων σε κάθε βάρδια.

Θα τηρείται παρουσιολόγιο όπου θα καταγράφονται η έναρξη ανάληψης και λήξης της υπηρεσίας κάθε φύλακα.

Θα τηρείται βιβλίο συμβάντων όπου θα καταγράφονται τα τυχόν συμβάντα, καθώς και διαπιστώσεις φύλαξης ή περιπολίας που παρατηρούνται σε κάθε θέση φύλαξης.

Το προσωπικό του αναδόχου που θα διατίθεται θα πρέπει να έχει την εκτός από την κατά νόμο άδεια εργασίας, ήθος, ευπρεπή εμφάνιση και σωστό τρόπο συμπεριφοράς. Είναι επιθυμητή η γνώση θεμάτων που έχουν σχέση με πυρασφάλεια, πυρόσβεση, αντιμετώπιση κινδύνων από ηλεκτρικό ρεύμα ή διαρροή νερού, παροχή πρώτων βοηθειών, ηλεκτρονικών υπολογιστών κλπ. Μετά την υπογραφή της Σύμβασης ο ανάδοχος οφείλει να παραδώσει επικυρωμένα αντίγραφα των αδειών εργασίας του προσωπικού που θα απασχοληθεί στη φύλαξη του κτιρίου.

Το προσωπικό που θα απασχολείται θα γνωστοποιείται από τον ανάδοχο με την ανάληψη καθηκόντων, πρέπει δε να τυγχάνει και της έγκρισης του εργοδότη. Το προσωπικό αυτό θα εναλλάσσεται μεταξύ των προσώπων που θα έχουν εξαρχής τύχει της έγκρισης του εργοδότη και έχουν την απαραίτητη εκπαίδευση.

Αντικατάσταση του προσωπικού που διατίθεται επιτρέπεται μόνο κατόπιν έγκαιρης ειδοποίησης και επαρκούς αιτιολόγησης από την εταιρεία. Ο Δήμος διατηρεί το δικαίωμα να ζητήσει την αντικατάσταση προσωπικού.

Σε περίπτωση ασθένειας ή άλλης εκτός προγράμματος ανάγκης αντικατάστασης, η αντικατάσταση θα γίνεται μόνο από άτομο που ήδη είναι εκπαιδευμένο για τη συγκεκριμένη φύλαξη.

Οι εργασίες – υπηρεσίες φύλαξης θα γίνονται από ειδικευμένο προσωπικό, υπό την επίβλεψη, ευθύνη και παρακολούθηση του Αναδόχου. Το προσωπικό που θα χρησιμοποιείται από τον ανάδοχο θα πρέπει να βρίσκεται σε καλή φυσική κατάσταση και να έχει την κατάλληλη γνώση για την φύλαξη (εμπειρία στην ίδια ή άλλες Εταιρείες φύλαξης, παρακολούθηση εκπαιδευτικών σεμιναρίων, κ.λ.π.). Ο Ανάδοχος οφείλει να παρέχει στοιχεία που θα αποδεικνύεται η καταλληλότητα κάθε φύλακα

Ο ανάδοχος υποχρεούται να τηρεί τους κείμενους νόμους και διατάξεις και τα δυνάμει αυτών διατάγματα καθώς και τις συναφείς γενικά αστυνομικές κι άλλες διοικητικές διατάξεις σχετικές με το έργο που αναλαμβάνει, ευθύνεται δε προσωπικά για κάθε παράβαση τους.

Ο ανάδοχος υποχρεούται να τηρεί τους ισχύοντες νόμους, διατάγματα, υπουργικές αποφάσεις ή αστυνομικές διατάξεις, περί υγείας και ασφάλειας εργαζομένων για όλο το απασχολούμενο προσωπικό στην ανατιθέμενη υπηρεσία.

Ο ανάδοχος υποχρεούται να τηρεί και να εφαρμόζει τις διατάξεις της εργατικής και ασφαλιστικής νομοθεσίας και της νομοθεσίας περί υγείας και ασφάλειας των εργαζομένων και πρόληψης του επαγγελματικού κινδύνου. Οφείλει δε να έχει εκπαιδεύσει το προσωπικό που θα διαθέσει σε θέματα υγείας και ασφάλειας.

Ο ανάδοχος υποχρεούται να τηρεί και να εφαρμόζει την ισχύουσα εργατική νομοθεσία, σε ότι αφορά τις αμοιβές, τακτικές και έκτακτες, του εν λόγω προσωπικού, την κοινωνική του ασφάλιση και τις άλλες ανάλογης φύσης παροχές και ουδέποτε δύναται να αρνηθεί την καταβολή των εν λόγω παροχών στο απασχολούμενο προσωπικό με την πρόφαση ότι ο Δήμος δεν του κατέβαλε την κανονισμένη αποζημίωση.

Να αναλαμβάνει κάθε ευθύνη και καθίσταται μόνος και αποκλειστικά υπεύθυνος για οποιεσδήποτε φθορές ή ζημιές που προξένησε ο ίδιος ή το προσωπικό του κατά την εκτέλεση του έργου, καθώς επίσης σε πρόσωπα ή πράγματα του κέντρου ή και ομόρων ιδιοκτησιών από οποιαδήποτε ανεξαρτήτως αιτία.

Ο Ανάδοχος είναι αποκλειστικός και μόνος υπεύθυνος ποινικά και αστικά για κάθε ατύχημα που μπορεί να συμβεί στο προσωπικό του.

Οι εργασίες φύλαξης θα γίνονται βάσει των υποχρεώσεων του Αναδόχου και του προσωπικού ασφαλείας όπως ορίζονται στη μελέτη διαθέτοντας τον απαιτούμενο αριθμό εργαζομένων, με ορθή τήρηση του ωραρίου εργασίας.

Άρθρο 7ο : Υποχρεώσεις Προσωπικού Ασφαλείας και Αναδόχου

Το προσωπικό του αναδόχου που θα φυλάσσει τους χώρους του Ξενώνα Φιλοξενίας Γυναικών οφείλει:

Να ελέγχει τα εισερχόμενα και εξερχόμενα άτομα .

Να τηρεί βιβλίο συμβάντων για την καταγραφή των επισκεπτών (τα στοιχεία του επισκέπτη, την ημερομηνία και ώρα επίσκεψης, την Υπηρεσία επίσκεψης αυτών) καθώς και οτιδήποτε θεωρεί άξιο αναφοράς

Να παραλαμβάνει και να παραδίδει στο προσωπικό την εισερχόμενη αλληλογραφία με τα υπάρχοντα τεχνικά μέσα.

Να διενεργεί περιπολίες εσωτερικά ή εξωτερικά και να ελέγχει τον φωτισμό, τις θύρες και λοιπά ευπαθή σημεία.

Να ελέγχει αν λειτουργεί ο περιμετρικός φωτισμός. Να παρακολουθεί τη λειτουργία του για την πρόληψη σχετικών κινδύνων

Να ελέγχει τους κοινόχρηστους χώρους σύμφωνα με τις εντολές της αναθέτουσας αρχής.

Κατά τη λήξη του ωραρίου εργασίας, να ελέγχει τους χώρους για τυχόν παραμονή ατόμων που δεν επιτρέπεται.

Επίσης να επιθεωρεί τους χώρους και τις εγκαταστάσεις των κτιρίων, ενεργώντας προληπτικά και κατασταλτικά προς αποφυγή κάθε είδους ζημιάς από πιθανή βλάβη (πυρκαγιάς, διαρροής νερού κ.λ.π.)

Να εντοπίζει και παρακολουθεί καταστάσεις που δεν είναι συνήθεις και να επεμβαίνει την κατάλληλη στιγμή για να τις αντιμετωπίσει.

Να είναι καταρτισμένο και έμπειρο σε θέματα στατικής φύλαξης και ασφάλειας

Να σέβεται το χώρο, το επιστημονικό και μη προσωπικό καθώς και τους ωφελούμενους του κέντρου

Να συνεργάζονται με το προσωπικό του Κέντρου για την καλύτερη λειτουργία του υπέρ των ωφελούμενων.

Να τηρεί τις υποχρεώσεις εμπιστευτικότητας - εχεμύθειας για οποιαδήποτε πληροφορία σχετίζεται με τους ωφελούμενους του Κέντρου. Το προσωπικό της εταιρείας απαγορεύεται να δίνει πληροφορίες για τη διάταξη του χώρου εργασίας του και να συζητά οποιοδήποτε επαγγελματικό θέμα με αναρμόδια άτομα της υπηρεσίας.

Το προσωπικό ασφαλείας να μη δέχεται επισκέψεις φίλων, γνωστών, φιλοδωρήματα από τρίτους, να μη γίνεται κατάχρηση τηλεφώνου, να μην κάνει χρήση οινοπνευματωδών ποτών ή οποιασδήποτε άλλης ουσίας που μπορεί να επηρεάσει τις σωματικές ή πνευματικές λειτουργίες του ανθρώπου πριν ή κατά τη διάρκεια της υπηρεσίας και να μην εγκαταλείπει το χώρο επιτήρησης, πλην ανώτερης βίας αφού έχει ενημερώσει για την αντικατάστασή του.

Οι φύλακες θα προσέρχονται για ανάληψη υπηρεσίας στην ώρα τους και δεν θα εγκαταλείπουν την θέση τους αν δεν αναλάβουν υπηρεσία οι αντικαταστάτες τους.

Απαγορεύεται η εκχώρηση από τον Ανάδοχο σε οποιονδήποτε τρίτο, των υποχρεώσεων και δικαιωμάτων που απορρέουν από τη Σύμβαση που θα συνάψει με την Αναθέτουσα Αρχή. Κατ' εξαίρεση είναι επιτρεπτή η εκχώρηση της είσπραξης της αμοιβής του Αναδόχου σε αναγνωρισμένο πιστωτικό ίδρυμα της επιλογής του, εφόσον τηρηθεί η σχετική νόμιμη διαδικασία.

Τα συμβαλλόμενα μέρη δεν ευθύνονται για τη μη εκπλήρωση των συμβατικών τους υποχρεώσεων, στο μέτρο που η αδυναμία εκπλήρωσης οφείλεται σε περιστατικά ανωτέρας βίας.

Ο Ανάδοχος επικαλούμενος υπαγωγή της αδυναμίας εκπλήρωσης υποχρεώσεών του, σε γεγονός που εμπίπτει στην προηγούμενη παράγραφο, οφείλει να γνωστοποιήσει και επικαλεστεί προς την Αναθέτουσα Αρχή τους σχετικούς λόγους και περιστατικά εντός αποσβεστικής προθεσμίας δέκα (10) ημερών από τότε που συνέβησαν, προσκομίζοντας τα απαραίτητα αποδεικτικά στοιχεία. Η Αναθέτουσα Αρχή υποχρεούται να απαντήσει εντός είκοσι (20) ημερών από λήψεως του σχετικού αιτήματος του Αναδόχου, διαφορετικά με την πάροδο άπρακτης της προθεσμίας τεκμαίρεται η αποδοχή του αιτήματος. Ο Ανάδοχος υποχρεούται να τηρεί τις κείμενες διατάξεις της ισχύουσας νομοθεσίας που σχετίζονται με την πρόληψη εργατικών ατυχημάτων και όλους γενικά τους σχετικούς κανονισμούς

Η Αναθέτουσα Αρχή απαλλάσσεται από κάθε ευθύνη και υποχρέωση από τυχόν ατύχημα ή από κάθε άλλη αιτία κατά την εκτέλεση της εργασίας. Σε περίπτωση οποιασδήποτε παράβασης ή ζημίας που προκληθεί σε τρίτους από φυσικά πρόσωπα που απασχολεί ο Ανάδοχος, υποχρεούται ο Ανάδοχος και μόνο αυτός, προς αποκατάστασή της.

Απαγορεύεται η εκχώρηση από τον Ανάδοχο σε οποιονδήποτε τρίτο των υποχρεώσεων και δικαιωμάτων που απορρέουν από τη Σύμβαση που θα συνάψει με την Αναθέτουσα Αρχή. Κατ' εξαίρεση είναι επιτρεπτή η εκχώρηση της είσπραξης της αμοιβής του Αναδόχου σε αναγνωρισμένο πιστωτικό ίδρυμα της επιλογής του, εφόσον τηρηθεί η σχετική νόμιμη διαδικασία.

Τα συμβαλλόμενα μέρη δεν ευθύνονται για τη μη εκπλήρωση των συμβατικών τους υποχρεώσεων, στο μέτρο που η αδυναμία εκπλήρωσης οφείλεται σε περιστατικά ανωτέρας βίας.

Ο Ανάδοχος επικαλούμενος υπαγωγή της αδυναμίας εκπλήρωσης υποχρεώσεών του, σε γεγονός που εμπίπτει στην προηγούμενη παράγραφο, οφείλει να γνωστοποιήσει και επικαλεστεί προς την Αναθέτουσα Αρχή τους σχετικούς λόγους και περιστατικά εντός αποσβεστικής προθεσμίας δέκα (10) ημερών από τότε που συνέβησαν, προσκομίζοντας τα απαραίτητα αποδεικτικά στοιχεία. Η Αναθέτουσα Αρχή υποχρεούται να απαντήσει εντός είκοσι (20) ημερών από λήψεως του σχετικού αιτήματος του Αναδόχου, διαφορετικά με την πάροδο άπρακτης της προθεσμίας τεκμαίρεται η αποδοχή του αιτήματος. Ο Ανάδοχος υποχρεούται να τηρεί τις κείμενες διατάξεις της ισχύουσας νομοθεσίας που σχετίζονται με την πρόληψη εργατικών ατυχημάτων και όλους γενικά τους σχετικούς κανονισμούς.

Η Αναθέτουσα Αρχή απαλλάσσεται από κάθε ευθύνη και υποχρέωση από τυχόν ατύχημα ή από κάθε άλλη αιτία κατά την εκτέλεση της εργασίας. Σε περίπτωση οποιασδήποτε παράβασης ή ζημίας που προκληθεί σε τρίτους από φυσικά πρόσωπα που απασχολεί ο Ανάδοχος, υποχρεούται ο Ανάδοχος και μόνο αυτός, προς αποκατάστασή της.

Άρθρο 8ο : Τρόπος Παραλαβής - Πληρωμής

Η παραλαβή της παρεχόμενης υπηρεσίας θα γίνεται στο τέλος κάθε μήνα παρεχόμενης υπηρεσίας φύλαξης και ασφάλειας από την αρμόδια Επιτροπή παρακολούθησης και παραλαβής του αρθρ. 221, Ν.4412/2016 με απόφαση της Οικονομικής Επιτροπής για «Ορισμός Επιτροπών Διενέργειας -Αξιολόγησης Διαγωνισμών Δημόσιων συμβάσεων προμηθειών και γενικών υπηρεσιών σύμφωνα με το Ν. 4412/2016» αφού ο ανάδοχος προσκομίσει το τιμολόγιο και τις ΑΠΔ του μήνα.

Οι τιμές του τιμολογίου είναι σταθερές και αμετάβλητες σε όλη τη διάρκεια της εκτέλεσης της υπηρεσίας και για κανένα λόγο δεν υπόκεινται σε αναθεώρησή τους.

Η πληρωμή της αξίας των παρεχόμενων υπηρεσιών του αναδόχου θα γίνεται τμηματικά, με τις προβλεπόμενες διαδικασίες, σε ευρώ με τον αναλογούντα ΦΠΑ (το ποσό που θα προκύψει για το σύνολο των ωρών που απασχολήθηκαν επί (Χ) την τιμή της ώρας όπως ορίζεται στον ενδεικτικό προϋπολογισμό + τον αναλογούντα ΦΠΑ) με έκδοση χρηματικού εντάλματος πληρωμής, μετά από βεβαίωση αρμόδιας Επιτροπής Παρακολούθησης και Βεβαίωσης Καλής Εκτέλεσης Εργασιών.

Τον Ανάδοχο βαρύνουν οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α..

Ο Ανάδοχος αναγνωρίζει και αποδέχεται ότι όλοι οι όροι της παρούσης σύμβασης, όλα τα έγγραφα, παραστατικά και όλες οι επικοινωνίες μεταξύ των μερών και του πάσης φύσης προσωπικού τους αναφορικά με το παρόν, όλα τα αντικείμενα εργασιών καθώς και οι υπηρεσίες που θα παρασχεθούν καθώς και κάθε πληροφορία που θα τεθεί υπόψη του στα πλαίσια της εκτέλεσης του έργου και της εκπλήρωσης των συμβατικών υποχρεώσεων (συνολικά «εμπιστευτικές πληροφορίες») είναι αυστηρώς εμπιστευτικά. Γι' αυτό ο Ανάδοχος δεσμεύεται να τηρεί απόλυτη εχεμύθεια σε σχέση με το αντικείμενο της Σύμβασης, καθώς και να τηρεί τους κανόνες εμπιστευτικότητας. Σε περίπτωση παραβίασης της υποχρέωσης εχεμύθειας ο Εργοδότης δικαιούται να καταγγείλει αζημίως τη Σύμβαση. Περαιτέρω αποζημίωση του Εργοδότη εξ αυτής της αιτίας δεν αποκλείεται.

Ο Ανάδοχος υποχρεούται να χρησιμοποιεί τα έγγραφα και οποιαδήποτε άλλα στοιχεία και υλικό οποιασδήποτε μορφής περιέχονται σε γνώση του ή τίθενται υπόψη του από τον Εργοδότη, σε σχέση με το αντικείμενο της Σύμβασης κατά την εκτέλεση αυτής, αποκλειστικά και μόνο στο πλαίσιο της παροχής των υπηρεσιών του, σύμφωνα με την παρούσα, απαγορευμένης απολύτως οποιασδήποτε άλλης χρήσης αυτών. Ο Ανάδοχος ευθύνεται έναντι του Εργοδότη για οποιαδήποτε παράβαση αυτής της απαγόρευσης.

Ο Ανάδοχος αναλαμβάνει την υποχρέωση να μη γνωστοποιεί προς οποιονδήποτε τρίτο ή δημοσιοποιεί με κανένα τρόπο τις εμπιστευτικές πληροφορίες και λοιπά στοιχεία που θα γνωστοποιηθούν σε αυτόν για την υλοποίηση του έργου. Υποχρεούται δε να καταβάλει κάθε δυνατή επιμέλεια και να λαμβάνει όλα τα αναγκαία μέτρα για τη διασφάλιση της εμπιστευτικότητας των πληροφοριών αυτών, τις οποίες θα χρησιμοποιεί αποκλειστικά για το σκοπό για τον οποίο δόθηκαν και δεν θα τις μεταδίδει σε τρίτους. Υπόσχεται δε και εγγυάται ότι την υποχρέωση αυτή θα τηρήσουν και οι συνεργάτες που θα χρησιμοποιηθούν από αυτόν.

Άρθρο 9ο : Έκπτωση του αναδόχου

Εφόσον ο ανάδοχος δε συμμορφώνεται προς τις υποχρεώσεις που προκύπτουν από τη σύμβαση, καθώς και τις υποδείξεις του εντολέα μπορεί να κηρυχθεί έκπτωτος, σύμφωνα με τις διατάξεις του Ν.4412/2016.

Άρθρο 10ο: Πλημμελής εκτέλεση εργασίας

Εάν η εκτέλεση της εργασίας δεν είναι σύμφωνη προς τους όρους της σύμβασης και σύμφωνα με την εκτίμηση του προϊσταμένου της Δ/νσης, ο ανάδοχος υποχρεούται να αποκαταστήσει ή να βελτιώσει τα όποια λάθη διαπιστωθούν, σύμφωνα με τις υποδείξεις του Δ/ντη και τους όρους της σύμβασης.

Άρθρο 11ο: Επίλυση διαφορών

Οι διαφορές που θα εμφανιστούν κατά την εφαρμογή της σύμβασης επιλύονται σύμφωνα με τις ισχύουσες διατάξεις.

Για τη σύνταξη: Δερμιτζάκη Ελένη	Ο Προϊστάμενος της Διεύθυνσης Κοινωνικής Ανάπτυξης Οικονομάκης Φανούρης

ΝΟΜΟΣ ΗΡΑΚΛΕΙΟΥ ΔΗΜΟΣ ΗΡΑΚΛΕΙΟΥ ΔΙΕΥΘΥΝΣΗ ΚΟΙΝΩΝΙΚΗΣ ΑΝΑΠΤΥΞΗΣ Ταχ. Δ/νση: Πλατεία Καλεργών & Ανδρόγεω Πληρ.: Ε. Δερμιτζάκη Τηλ.: 2813 409112 E-mail: koinoniki-anaptixi@heraklion.gr

ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ

Άρθρο 68 του Ν.3863/2010

ΓΙΑ ΤΗΝ ΥΠΗΡΕΣΙΑ ΦΥΛΑΞΗΣ ΚΑΙ ΑΣΦΑΛΕΙΑΣ ΤΟΥ ΞΕΝΩΝΑ ΦΙΛΟΞΕΝΙΑΣ ΓΥΝΑΙΚΩΝ ΔΗΜΟΥ ΗΡΑΚΛΕΙΟΥ

Της επιχείρησης

……………………………………………………………………………………………………………………………………………………………………………………………………………………………………………………………………………………………………

με ΑΦΜ...................................

με έδρα τ………………………………οδός ………………………………αριθμ……………………

Τ.Κ. …………………Τηλ. …………………….Fax……………………

ΟΜΑΔΑ	ΠΕΡΙΓΡΑΦΗ ΥΠΗΡΕΣΙΑΣ CPV: 79713000-5	ΑΡΙΘΜΟΣ ΩΡΩΝ	ΚΟΣΤΟΣ ΑΝΑ ΩΡΑ ΣΕ ΕΥΡΩ ΧΩΡΙΣ Φ.Π.Α.	ΕΝΔΕΙΚΤΙΚΟ ΠΟΣΟ ΣΕ €	ΦΠΑ 24%	ΣΥΝΟΛΙΚΗ ΔΑΠΑΝΗ ΣΕ €
3	Υπηρεσίες φύλαξης και ασφάλειας Ξενώνα Φιλοξενίας Γυναικών Δήμου Ηρακλείου	2.970	…………..	……………….	…………	……………….
ΣΥΝΟΛΑ	………………	…………..	…………
ΟΛΟΓΡΑΦΩΣ (ΠΟΣΟ ΜΕ ΦΠΑ):

Απαιτούμενα συμπληρωματικά στοιχεία προσφοράς (Άρθρο 68 του Ν.3863/2010)

α	Αριθμός εργαζομένων
Β	Ημέρες και ώρες εργασίας
γ	Σύμβαση εργασίας
δ	Νόμιμες αποδοχές εργαζομένων (μεικτά)
ε	Ασφαλιστικές εισφορές (εργοδοτική εισφορά)
στ	Εξοπλισμός -Εργολαβικό όφελος-Διοικητικό κόστος
ζ	Συνολικό κόστος χωρίς ΦΠΑ
η	Φ.Π.Α 24%
θ	ΣΥΝΟΛΟ ΜΕ Φ.Π.Α

Ο ΠΡΟΣΦΕΡΩΝ

(Σφραγίδα - Υπογραφή)

Επισυνάπτονται οι σχετικές συλλογικές συμβάσεις εργασίας των εργαζομένων που θα απασχοληθούν στην υλοποίηση της παρούσας υπηρεσίας